ઉનાળાના દિવસોમાં પાણીની તકલીફ પડી જ રહી છે, તેમાં કોટવિસ્તારને દોઢ દિવસ પાણી કાપ વેઠવો પડે તેમ છે. ગુરુવારે સાંજે સેન્ટ્રલઝોનમાં ઉત્તરભાગમાં પાણી સપ્લાય નહીં કરાશે. પાલિકાના હાઇડ્રોલિક વિભાગનું કહેવું હતું કે, વરાછા વોટરવર્કસમાં 30 એમએલડીની પાણીની ભૂગર્ભ ટાંકી છે. તદુપરાંત ઓવરહેડ ટાંકી પણ નવી બનાવાઈ છે. આ ઓવરહેડ ટાંકી ભરવાની છે એટલે તે પહેલાં અન્ડરગ્રાઉન્ડ ટાંકીની સફાઈ કરવાની છે. એટલે ગુરુવારે સાંજે સેન્ટ્રલ ઝોનમાં ઉત્તર તરફના વિસ્તારમાં પાણી સપ્લાય નહીં કરાય, શુક્રવારે સવારે પણ ઓછા દબાણથી પાણી મળશે. જોકે, ત્યારબાદ પાણી પુરવઠો રેગ્યુલર થઈ જશે.